30/01/2013 | Administración LocalMunicipal
Betanzos
Aprobación definitiva Regulamento Consello de Cultura

Elevada a definitiva a aprobación inicial do regulamento do Consello Municipal de Cultura do Concello de Betanzos, procédese á publicación do texto íntegro do mesmo. Artigo 1.- O Consello Municipal de cultura é un órgano de participación sectorial, estabelecido en base ás previsións que sobre participación cidadá nos asuntos municipais dispón a Lei de Bases de Réxime Local, e a Lei 5/1997, do 22 de xullo, da Administración Local de Galicia. Artigo 2.- De conformidade coas determinacións legais citadas no artigo anterior e, no Real Decreto 2568/1986, polo que se aprobou o Regulamento de Organización, Funcionamento e Réxime Xurídico das Entidades Locais, o Consello Municipal de cultura terá carácter consultivo e asesor nas materias relacionadas co seu ámbito. Configúrase como órgano permanente de participación con funcións de informe e, no seu caso proposta, en tódalas cuestións referentes ás súas competencias, buscando a mellor solución para acadar un maior nivel de benestar posible, así como, a autonomía e integración social dos/as persoas maiores do municipio. Artigo 3.- Consonte co seu obxecto correspóndelle entre outros, a satisfacción dos seguintes fins: 1º. Cooperar coas entidades públicas e privadas no desenvolvemento de programas e actividades culturais no Concello de Betanzos.2º. Promover o desenvolvemento, seguimento e avaliación dos obxectivos e accións que se leven a cabo en materia de cultura.3º. Propoñer a organización de actividades culturais no municipio, especialmente as de carácter popular.4º. Coñecer e avaliar os resultados da xestión dos recursos existentes en materia de cultura, e proferir a adopción de medidas para a súa mellora.5º. Fomentar o asociacionismo.6º. Calquera outra que lle sexa atribuída ou delegada de conformidade co ordenamento xurídico Artigo 4.- O Consello Municipal de cultura do Concello de Betanzos terá a seguinte composición: Pleno, Presidente/a, vicepresidente/a, e secretario/a. Así mesmo poderanse constituír comisións de traballo, encargadas de preparar e desenvolver os traballos do órgano plenario do Consello. Artigo 5.- O Pleno é o supremo órgano de decisión e formación da vontade do Consello. Estará integrado polos seguintes membros: - O/a presidente/a - O/a vicepresidente /a - Os/as vocais. - O/a secretario/a Artigo 6.- A presidencia do Consello corresponde ao Sr. Alcalde ou concelleiro/a da Corporación en quen delegue. E terá como atribucións propias as seguintes: 1ª. Dirixir, promover e coordina-la actuación do Consello.2ª. Ostentar a representación do Consello.3ª. Acordar a convocatoria das sesións ordinarias e extraordinarias e fixar a orde do día, tendo en conta no seu caso as peticións dos demais membros formuladas por escrito e coa suficiente antelación a través do Rexistro Municipal.4ª. Presidir as sesións, moderar o desenvolvemento dos debates e, suspendelos por causas xustificadas.5ª. Dispoñer o cumprimento dos acordos do Consello.6ª. Autorizar coa súa signatura os acordos do Pleno do Consello Municipal de cultura.7ª. Dirimir co seu voto os empates ós efectos de adoptar os acordos.8ª. Exercer cantas outras funcións sexan inherentes á súa condición de presidente/a. Artigo 7.- A vicepresidencia recaerá no Concelleiro/a Delegado da Área de cultura. Serán as súa funcións: 1ª. Auxiliar o/a Presidente/a do Consello Municipal de cultura nos asuntos que este/a requira.2ª. Suplir as funcións do/a Presidente/a por delegación deste/a, ausencia, enfermidade ou calquera circunstancia que impida a presencia da presidencia na reunión. Artigo 8.- O/a Secretario/a do Consello Municipal de cultura será o da Corporación, ou funcionario no que delegue. Terá, entre outras atribucións, a de preparar as ordes do día, realizar as correspondentes convocatorias, levantar acta das sesións dos órganos do Consello Municipal de cultura, custodiar as mesmas, expedir certificacións dos acordos adoptados e aquelas outras que sexan propias do seu labor de secretario, de acordo coa lexislación vixente. Asistirá ás reunións con voz pero sen voto. Artigo 9.- 1. Os vocais do Pleno do Consello serán os seguintes: - Un/unha representante de cada grupo municipal existente na Corporación - Un/unha representante de cada unha das asociacións culturais inscritas no Rexistro Municipal de Asociacións. - Un representante das Asociacións de Veciños inscritas no Rexistro Municipal de Asociacións, e que realicen actividades no ámbito cultural. - O técnico de cultura do Concello de Betanzos.2. A Presidencia, en función dos temas a tratar, poderá convocar a outras entidades ou profesionais, en calidade de asesores, para participar nas sesións plenarias, e nas comisións de traballo do consello, tendo no mesmo voz pero sen voto. Artigo 10.- Os/as vocais do Consello serán designados mediante o correspondente acordo polas asociacións, entidades ou institucións ás que representen. A actuación dos/as integrantes do Consello Municipal de cultura coincidirá co mandato da corporación municipal sendo renovados ó inicio do novo mandato. Para o caso de que se produzan cambios internos nas directivas das asociacións, entidades ou institucións representadas no Consello deberán ser comunicados por escrito dirixido á Concellaría de cultura, á maior brevidade posible. Artigo 11.- 1. Serán funcións dos/as vocais do Pleno do Consello: 1ª. Participar nos debates, efectúa-las propostas e elevar recomendacións ó Pleno do Consello.2ª. Exercer o seu dereito ó voto e formulalo seu voto particular, así como expresar o sentido do seu voto e os motivos que o xustifican.3ª. Formular rogos e preguntas.4ª. Obtela información precisa para cumprilas funcións asignadas.5ª. Cantas outras funcións lle sexan inherentes á súa condición de vocal.2. En todo caso a asistencia dos membros representantes das asociacións ou entidades será voluntaria e altruísta, sen que supoña para estas a adquisición de compromisos alleos ós derivados dos contemplados neste regulamento. Artigo 12.- O Pleno do Consello Municipal de cultura poderá acordar a constitución de comisións de traballo, con carácter temporal ou permanente, segundo os seus intereses, necesidades e posibilidades; formando parte das mesmas as persoas designadas polas asociacións ou entidades que formen parte do Consello. A presidencia, logo de vista e aprobada por maioría do Consello a proposta formulada polas asociacións que forman parte do mesmo, nomeará ó/á coordinador/a de cada comisión de traballo. Serán competencias do/a coordinadora impulsar e coordinar as actuacións da comisión correspondente así como exercer a súa representación. As comisións de traballo elaborarán informes, estudios e propostas de actuación na materia da súa competencia que deberán remitir ó Pleno do Consello para ser obxecto de debate e estudio. Artigo 13.- 1. O Pleno do Consello Municipal de cultura reunirase semestralmente (dúas veces ó ano) en sesión ordinaria e, en sesión extraordinaria, sempre que a presidencia o considere necesario ou, o solicite a cuarta parte dos/as seus membros/as.2. A convocatoria para as sesións ordinarias farase cunha antelación mínima de oito días, e irá acompañada da orde do día e, se procede, da documentación correspondente. Para a sesión extraordinaria a antelación mínima será de corenta e oito horas. Artigo 14.- O réxime das reunións das comisións de traballo, dada a súa especificade, será flexible e axeitada á urxencia de cada tema. Artigo 15.- As sesións terán lugar en primeira convocatoria cando concorra máis da metade dos membros que legalmente compoñen o Consello; e en segunda convocatoria, media hora máis tarde, se concorre polo menos a súa terceira parte. Requírese en todo caso a presencia do/a presidente/a e do/a secretario/a ou dos/as que legalmente os substitúan. Artigo 16.- Os acordos, tanto no Pleno como nas comisións de traballo, adoptaranse por maioría dos asistentes, os que, polo seu propio carácter consultivo, poderán aportar votos particulares. En caso de empate terá lugar unha segunda votación e de producirse o empate, decidirá o voto de calidade do/a presidente/a. O voto e persoal e indelegable. Artigo 17.- A secretaría do consello levantará acta de cada sesión na que figurarán os acordos adoptados e as incidencias que sexan procedentes para reflectir fielmente a sesión. As actas será asinadas polo/a secretario/a có visto e prace da presidencia e serán sometidas para a súa aprobación ó inicio da seguinte sesión. Artigo 18.- O nomeamento de calquera integrante do Consello poderá extinguirse por: - Revogación por parte da entidade á que se representa. - Por falecemento ou renuncia expresa do/a interesado/a ou incapacitación. - Pola ausencia inxustificada a tres reunións ordinarias consecutivas ou a cinco alternas no prazo dun ano. Por cada membro/a ou vocal poderase designar un/unha suplente que asista ás xuntanzas e participe das tarefas do/a titular por ausencia xustificada deste/a. Disposición Adicional.- O Consello Municipal de cultura aprobará a súa composición que deberá ser posteriormente ratificada polo Pleno da Corporación Municipal. Disposición Final.- En todo o non previsto por este regulamento corresponde á Presidencia do Consello adoptar a decisión axustada a la lexislación de aplicación, consonte cos criterios xerais que inspiran as normas reguladoras deste, así como as normas Reguladoras da participación cidadá, informando ó pleno na sesión seguinte para a súa ratificación e propoñendo, se procede, a correspondente modificación da normativa. Betanzos, 21 de xaneiro de 2013 O ALCALDE Asdo.: José Ramón García Vázquez